Sigurd Some

Sigurd Some (1889–1984) var en norsk forlegger og forlagssjef. Han eide og drev Some & Cos Forlag fra 1923 til 1933. Etter at Aschehoug kjøpte Some & Co, arbeidet han videre i Aschehoug, hvor han var forlagssjef fra 1953 til 1955.

Han hadde handelsskoleutdannelse, og hadde arbeidet i Aschehoug, rederi og bokhandel før han etablerte eget forlag. Somes forlag hadde hovedvekt på oversatt skjønnlitteratur, særlig fra engelskspråklige land, og Some blir beskrevet som «den mann i Norge, etter Sigurd Hoel, som hadde best oversikt over utenlandsk skjønnlitteratur.» Etter at han vendte tilbake til Aschehoug hadde han ulike lederstillinger, til sist tre år som forlagsdirektør 1953–1955.

Some var også samler av ex libris, og fikk sitt eget ex libris i 1909, tegnet av danske Gudmund Hentze.

Referanser 

Norske forleggere